Трима кандидати за строежа на „Струма“ през Кресненското дефиле - България - inews.bg
03.06.2020 09:33 София 12°C
Трима кандидати за строежа на „Струма“ през Кресненското дефиле
Предлагат цени между 504 и 634 млн. лева
по статията работи: iNews.bg | 08.11.2019 | 14:51 0
Три са отворените ценови оферти на допуснатите кандидати в обществената поръчка за избор на изпълнител за проектиране и строителство на 13,2 км от автомагистрала "Струма", в участъка между Кресна и Крупник. Това е платното в посока Кулата - София, което ще преминава източно от Кресненското дефиле по ново трасе.
"ГБС-Инфраструктурно строителство" АД – 635 972 625.41 лв. с ДДС
Обединение "ГЕОПЪТ СТРУМА 3.2.1", в което са: "Геострой" АД, "Пътстрой-92" АД, "Биас-М" ЕООД и "Илия Бурда" ЕООД – 504 037 616.93 лв. с ДДС
ДЗЗД "АПП ЛОТ 3.2.1", в което са: "ГРОМА ХОЛД" ЕООД, "ЕВРОПЕЙСКИ ПЪТИЩА" АД, "ВОДНО СТРОИТЕЛСТВО – БЛАГОЕВГРАД" АД, "ПЪТПРОЕКТ" ЕООД и "ВАХОСТАВ-СК" а.с. – 599 999 903.90 лв. с ДДС
Лот 3.2.1 е с дължина 13,2 км. В участъка ще бъдат построени 3 тунела - "Симитли" /211 м/, "Ракитна" /1 135 м/ и "Стара Кресна" /1 052 м/. Съоръженията ще бъдат със системи за пожароизвестяване, вентилация, електроснабдяване, осветление, управление на движението и т. н. Ще бъдат изградени 10 виадукта с обща дължина 3,5 км, както и 3 надлези и подлези. Достъпът до трасето ще бъде осигурено чрез 3 пътни възела:
Проектът за изграждане на участъка от АМ "Струма" през Кресненското дефиле се планира да се съфинансира от Кохезионния фонд на Европейския съюз и националния бюджет чрез ОП "Транспорт и транспортна инфраструктура".
03.06.2020 | 09:07